Qozog‘iston bo‘ylab 40 kun davomida terrorchilik xavfining «sariq daraja»si joriy qilindi. Bu haqda terrorizmga qarshi tezkor kurash bo‘yicha shtabga asoslangan holda RIA Novosti agentligi xabar tarqatgan. "Diqqat bilan voqealar rivoji kuzatib boriladi. 40 kun davomida terrorchilik xavfining «sariq daraja»si amalda bo‘ladi", deyilgan xabarda. Milliy xavfsizlik qo‘mitasi va IIV tomonidan aholidan shubhali obektlarga yaqinlashmaslik so‘ralgan va bunday holatlarda huquq-tartibot organlari xodimlariga murojaat etish tavsiya qilingan. Aqto‘beda qurolli guruhning 5 iyun kuni uyushtirgan hujumlari natijasida qurbon bo‘lganlar soni 6 kishini (3 nafar harbiy va 3 nafar tinch aholi vakili) tashkil etdi. Shuningdek, aksilamaliyotlar davomida 11 ekstremist yo‘q qilingan hamda 9 kishi hibsga olingan.